stanford-oval/wikipedia huggingface dataset:
שאמיל בסאייב
חייו > פעולותיו הצבאיות

זמן קצר לפני נפילתה הסופית של ברית המועצות, כשקומוניסטים קיצונים ניסו ליזום פוטש באוגוסט 1991, הצטרף בסאייב, למראית עין לפחות, לאוהדיו של הנשיא הרוסי, בוריס ילצין, אשר התגודדו מסביב לבית הלבן הרוסי במרכז מוסקבה, חמוש ברימונים. עובדה זו מעולם לא אומתה, ואם אכן התרחשה, לא ברור מדוע תמך בו בסאייב. באותה התקופה צ'צ'נים רבים תמכו במצעו של ילצין, ואף יושב ראש בית המשפט הרוסי, שתמך בבוריס ילצין, היה צ'צ'ני בעצמו.
כמה חודשים מאוחר יותר המנהיג הצ'צ'ני, ג'וחר דודייב, הכריז על התנתקות חד צדדית של צ'צ'ניה מרוסיה והפיכת צ'צ'ניה לרשות אוטונומית. בתגובה הכריז בוריס ילצין על מצב חירום לאומי ושלח גייסות צבא אל צ'צ'ניה. ממשלתו של דודייב גייסה כ-60,000 מתנדבים לצבא, לשם עימות אפשרי עם צבא רוסיה. באותו הזמן, החל בסאייב את דרכו הארוכה כטרוריסט. בנובמבר 1991 בניסיון למשוך התערבות בינלאומית לסכסוך בצ'צ'ניה, חטף שאמיל בסאייב, יחד עם עוד שני טרוריסטים, אחד מהם טייס, מטוס Tu-154 של חברת התעופה הרוסית אארופלוט, שטס מרוסיה לאנקרה, בירת טורקיה. הוא איים לפוצץ את המטוס, אלא אם כן מצב החירום שהוכרז ברוסיה יבוטל. לבסוף, אירוע החטיפה הסתיים בשלום. המטוס נחת בטורקיה ולחוטפים ניתנה רשות לחזור אל צ'צ'ניה.
במשך השנים הבאות, בסאייב נסע לאבחזיה, אזור שפרש מגאורגיה, כדי לסייע לתנועה בדלנית מקומית, שפעלה נגד ניסיונות של ממשלת גאורגיה להשתלט מחדש על האזור. בסאייב התמנה למפקד של יחידת מתנדבים לאומנית, המורכבת בעיקר מצ'צ'נים. מעורבותם הייתה מכרעת במלחמת אבחזיה, ובחודש אוקטובר 1992 נחלה הממשלה הגאורגית מפלה צבאית מוחלטת, ואוכלוסיית אזרחים גדולה סבלה מטיהור אתני. היחידה של בסאייב השתכנה בעיר הבירה של גאורגיה, טביליסי, בעיר הבירה של אבחזיה, סוחומי, ובכפר לאסלידו. ממשלת רוסיה לא עשתה דבר נגד יחידתו של בסאייב ונגד פשעי המלחמה שביצע, דבר שהתברר לאחר מכן כטעות צורבת. לאחר זמן מה, נלחם בסאייב נגד הכוחות הרוסיים במלחמת צ'צ'ניה הראשונה.
אין הרבה עדויות מהימנות על פעולותיו של בסאייב בשנים שלאחר שהותו באבחזיה. בהתאם למספר מקורות, בסאייב עבר לאזרבייג'ן, שם סייע לכוחות האזריים במלחמתם הלא מוצלחת נגד כוחות ארמנים במובלעת הארמנית נגורנו קרבאך[דרוש מקור]. לפי עדויות אחרות, הוא נסע לאפגניסטן, שם יצר את הקשר הראשוני שלו עם אנשי אל-קאעידה[דרוש מקור]. שמועות אחרות אומרות, כי הוא שב לצ'צ'ניה, שם פעל במאפיה - בגנבת מכוניות והפצת סמים[דרוש מקור]. לפני מלחמת צ'צ'ניה השנייה, לבסאייב היו מספר בתי פאר בערי צ'צ'ניה, צי גדול של מכוניות יוקרה ושומרי ראש. הסבר אחר לעושרו, הוא אפשרות שאיש עסקים אלמוני העניק לבסאייב מיליוני דולרים כדי להראות את תמיכתו בפעולותיו של בסאייב.
חייו > מלחמת צ'צ'ניה הראשונה

מלחמת צ'צ'ניה הראשונה החלה כאשר כוחות רוסיים פלשו לצ'צ'ניה ב-11 בדצמבר 1994, כדי למוטט את שלטון ממשלתו של דז'אחר דודייב. בסאייב לקח חלק פעיל בהתנגדות. היחידה שעליה פיקד, 'הגדוד האבחזי', הסבה לכוחות הרוסיים אבדות קשות בעיקר בקרב על גרוזני (אנ'), בירת צ'צ'ניה. לאחר שהכוחות הרוסיים כבשו את גרוזני בינואר 1995, התהפך הגלגל לטובתם, והם לחצו את הכוחות הצ'צ'נים אל עבר ההרים, והסבו להם אבדות רבות.
ה'גדוד האבחזי' של בסאייב סבל מאבדות קשות ומפצועים רבים, בעיקר בקרבות באזור ודנו (אנ'). באותו הזמן שירתו ביחידה כ-200 חיילים, עשירית ממספר חיילי היחידה לפני כן. באותו הזמן בסאייב סבל גם מאסון אישי. במהלך הקרב על גרוזני, הכוחות הצ'צ'נים לא הבחינו בין אזרחים חפים מפשע לבין חיילים. חוסר ההומניטריות שלהם הייתה מאפיין לשתי המלחמות. בעת קרב על כפר מולדתו של בסאייב, נהרגו מאש כוחות צ'צ'נים אשתו הראשונה וילדיהם (לבסאייב היו מספר נשים), וכעשרה מחבריו.
במשך הזמן, כשהמצב נעשה נואש ויותר, פנו הכוחות הצ'צ'נים להתקפות הרסניות על אדמת רוסיה עצמה, כדי להפסיק את המלחמה. בסאייב הוביל ב-1995 את מתקפת הטרור על בית החולים בבודיונובסק (אנ') שבה נלקחו 1,600 בני אדם כבני ערובה. לפי גורם רשמי, באירוע נהרגו 149 בני אדם וכ-415 אחרים נפצעו, אולם ישנם הערכות עצמאיות שטוענות שבאירוע נהרגו כ-166 בני ערובה ו-541 נפצעו. אף על פי שהשלטונות הרוסים לא הסכימו לדרישתו להסגת כל הכוחות הרוסיים מצ'צ'ניה, בסאייב נעשה מפורסם, ומטרתו, הבאת תשומת לב בינלאומית לסכסוך בצ'צ'ניה, מומשה.
ב-1996, שאמיל בסאייב התקדם לתפקיד המפקד הכללי של כוחות הצבא הצ'צ'ניים. באוגוסט 1996, בסאייב הוביל בהצלחה השתלטות מחודשת על עיר הבירה הצ'צ'נית גרוזני. כוחות ההגנה הרוסיים לא הצליחו לבלום אותו. כעבור זמן מה, ממשלתו של ילצין החלה משא ומתן, שלבסוף הוביל להסכם שלום עם המורדים הצ'צ'נים. לאחר חתימת ההסכם, בסאייב רץ לנשיאות צ'צ'ניה, אך נכשל. ב-1 בינואר 1998, מונה לראש הממשלה של צ'צ'ניה בידי הנשיא אסלאן מסחאדוב, תפקיד שבו כיהן שש שנים, עד שהתפטר.
חייו > במלחמת צ'צ'ניה השנייה

באוגוסט 1999 עמד בסאייב בראש כוח בן כ-1,400 איש, חלקם צ'צ'נים, חלקם מוג'אהדין, וחלקם דאגסטנים, שפלש לדאגסטן השכנה, רפובליקה אוטונומית המהווה חלק מן הפדרציה הרוסית, וזאת על מנת לערער את משטרה, ולהשליט עליה את הבדלנים האיסלמים, בנוסח הצ'צ'ני. הפלישה הביאה לתגובה חריפה של מוסקבה. מיליציות דאגסטניות שחברו לצבא הפדרציה הרוסית הדפו את בסאייב ואנשיו בחזרה לצ'צ'ניה, ולאחר מכן פתח הצבא הרוסי במתקפה כוללת. מסתבר כי פלישתו של בסאייב לדאגסטן היוותה את נקודת הפתיחה למלחמת צ'צ'ניה השנייה.
ולדימיר פוטין, שאך נכנס לתפקיד ראש ממשלת הפדרציה הרוסית ורצה להוכיח את כוחו, החליט להגיב למעשיו של בסאייב בכוח, להשתלט על צ'צ'ניה, ולהפוך את תוצאות מלחמת צ'צ'ניה הראשונה. במערכה זו נהרסו חלקים נכבדים מהערים והכפרים של צ'צ'ניה ובעיקר עיר הבירה - גרוזני. לאחר סיום שלב הלחימה הראשוני, ירדו מנהיגי הצ'צ'נים למחתרת, והמשיכו בפעילות גרילה כנגד הכוחות הרוסים השוהים על אדמת צ'צ'ניה, ובפעילות טרור כנגד מטרות רוסיות ברוסיה ובעולם.
על פי עדויות ארגוני זכויות האדם ישנם מקרים רבים של ניצול סמכויות החירום שנתונות בידי הצבא להתעמרות באוכלוסייה האזרחית, שבאים לידי ביטוי בחטיפות סיטונאיות ומעשי אונס וביזה.[דרוש מקור] בסאייב וכוחותיו ביצעו, כנראה, עוד מספר פעולות טרור, אך לא לקחו אחריות על חלק גדול מהם. בשנת 2000 איבד בסאייב אחת מרגליו בעת דריכה על מוקש. למרות הפגיעה, הצליח בסאייב להמשיך לחמוק מהכוחות הרוסיים.
באוגוסט 2001 בסאייב השתתף בקרב ודנו (אנ') שבו הוא פיקד על פלישה רחבה של המורדים הצ'צ'נים על מחוז ודנסקי (אנ'). המשנה למפקד הכוחות הרוסיים בצ'צ'ניה טען שבסאייב נפצע במהלך הקרב.
ב-2 בנובמבר 2002, דווח כי אביו של בסאייב נהרג על ידי כוחות רוסיים, אך דיווח זה לא אומת מעולם.
שאמיל בסאייב הואשם גם באחריות לפשיטה על קהילה רוסית ובאחריות למשבר בני הערובה בבסלאן, שבו נרצחו למעלה מ-385 אנשים, רובם ילדים. הממשלה הרוסית הציעה פרס של עשרה מיליון רובלים (כ-300,000 דולר אמריקאי) למי שיביא מידע שיוביל לתפיסתו. במשך השנים 2000–2005 בסאייב הואשם בעוד מספר פעולות טרור, ביניהן פיגועי המטוסים הרוסיים (2004) וההתקפה על המטרו במוסקבה. ב-23 באוגוסט 2005 הצטרף בסאייב שוב לממשלה הבדלנית הצ'צ'נית, שם מילא תפקיד בכיר.
חייו > הריגתו

לבסוף, נהרג בסאייב על ידי כוחות הפס"ב ב-10 ביולי 2006. בסאייב נהרג באינגושטיה כאשר התלווה לשיירה אשר ליוותה משאית עמוסה חומר נפץ, שפוצצה על ידי שירות הביטחון הפדרלי. כתוצאה מפיצוץ המשאית נפגע רכבו של בסאייב והוא נהרג במקום, יחד עם לוחמים נוספים. סיפור המבצע עובד לסרט הקולנוע פקודת חיסול בכיכובו של איגור פטרנקו, שהופק על ידי תאגיד מוספילם.
הערות שוליים

↑  ברוסית: Риядус-Салихийн. מערבית "ריאד' א-צאלחין"
↑  Chechnya premier's alleged millions, באתר BBC News,‏ 12 באפריל 1998
↑  History of Chechen rebels' hostage taking, Gazeta.Ru, ‏24 באוקטובר 2002
↑  "Russia: A Timeline Of Terrorism Since 1995". 30 באוגוסט 2006. {{cite web}}:  (עזרה)
↑  Wines, Michael (23 באוגוסט 2001). "Chechnya: Terrorist Said To Be Wounded". הניו יורק טיימס. נבדק ב-4 בנובמבר 2010. {{cite news}}:  (עזרה)
↑  Ruslan Isayev,‏ Shamil Basayev's father was killed in Chechnya, באתר Prague Watchdog,‏ 22 בינואר 2002
| --- | --- |
בקרת זהויות :  PLWABN: 9810669435405606  BnF: cb14872879h (data)  GND: 1013282353  ISNI: 0000 0001 2208 8929  LCCN: nr2004000109  NKC: js20051024018  SUDOC: 093879970  Trove: 1510404  VIAF: 12253996   WorldCat (עם VIAF): 12253996
מערת ניו

| --- | --- |
הכניסה למערת ניו
הכניסה למערת ניו
 מידע כללי
 מדינה:  צרפת צרפת
 מיקום:  ניו
 קואורדינטות:  42°49′15″N 1°35′37″E﻿ / ﻿42.820833°N 1.593611°E﻿ / 42.820833; 1.593611
 אורך:  2,000 מ' 
 גובה מעל פני הים:  700
 נחקרה לראשונה:  1906
 גאולוגיה:  אבן גיר
 אורך המערכת:  4 קילומטרים
 Grotte de Niaux
  (למפת צרפת מוגדלת) פריז מרסיי ליון טולוז ניס נאנט שטרסבורג מונפלייה בורדו ליל רן ריימס לה האבר סנט אטיין אנז'ה גרנובל דיז'ון קורסיקה ספרד שווייץ גרמניה בלגיה לו. איטליה הממלכה המאוחדת תעלת למאנש הים התיכון האוקיינוס האטלנטי מערת ניו(למפת צרפת רגילה) פריז מרסיי ליון טולוז ניס נאנט שטרסבורג מונפלייה בורדו ליל רן ריימס לה האבר סנט אטיין אנז'ה גרנובל דיז'ון קורסיקה ספרד שווייץ גרמניה בלגיה לו. איטליה הממלכה המאוחדת תעלת למאנש הים התיכון האוקיינוס האטלנטי מערת ניו
 
מפת המערה
ציור של ביזון וחלקי גוף של ביזונים נוספים. ניתן להבחין ברישום דמוי חץ על גוף החיה שלא הובהרה משמעותו
מערת ניו (בצרפתית: Grotte de Niaux) ממוקמת בקרבת הקומונה בעלת השם הזהה בשיפולים הצפון-מזרחיים של הרי הפירנאים, דרום-מערב צרפת.
המערה מפורסמת בשל ציורי המערות שהתגלו בתוכה מהתקופה הפלאוליתית העליונה, סוף תקופת האבן, ומשויכים לתרבות המגדלנית שהתקיימה באזור לפני כ-17,000-12,000 שנים. היא מהווה חלק ממערכת מערות באורך 13 קילומטרים שנוצרו כתוצאה מהתחתרות נהר תת-קרקעי באבן הגיר.
המערה סווגה כמונומנט היסטורי ב-13 ביולי 1911.
היסטוריה

ביקורים במערה בתקופה המודרנית החלו כבר במאה ה-17 כאשר גם המבקרים בני התקופה עצמם, השאירו בתוכה רישומי שמות, תאריכים וציורי קיר. עם זאת, המחקר הפרהיסטורי של המערה החל רק בשנת 1906, הודות לפעילותו של קפטן מולר (Molar) ובניו, אשר מיפו את המערה וגילו את חלקה העמוק והציורים הפרהיסטוריים שבו.
את המחקר המקצועי החלו לבצע בשנת 1907 הפרהיסטוריונים אנרי בריי ואמיל קרטלק (צר'). בשנת 1925 גילה החוקר מנדמן (J. Mandeman) אזור נוסף של ציורים ותיארך אותם לתקופה של 13,500 עד 11,500 שנים לפני זמננו. המחקר והמיפוי של המערה ממשיך גם בימינו אלה בחלקים העמוקים שלה.
מבנה

במקור כללה המערה שתי כניסות ששימשו את הנכנסים אליה. כיום הן חסומות והכניסה מתבצעת באמצעות כניסה מלאכותית שנחצבה באזור גבוה יותר. הציורים ממוקמים בשני אולמות גדולים בעומק של כ-700 מטרים בתוך המערה, כלומר הציירים הקדמונים חדרו לשם כך לעומק רב בתוכה. עובדה זו מצביעה על כך שאזורים אלה בתוך המערה לא שימשו לצורכי מגורים או אחסון ובהתאם גם לא נמצאו בה כל סוג של עקבות היכולות להעיד על פעילות אנושית כלכלית. ייתכן כי המערה עצמה כן שימשה באזור הקרוב לפתחה לצורכי מגורים, אך לא נמצא כל שריד לכך. חלקיה העמוקים יותר של המערה הם צרים וקשים מאוד לגישה שכן חלקם גם מוצפים במים החוסמים את הדרך.
הציורים

בתוך המערה נמצא מבחר עשיר של ציורי קיר ובעיקר של בעלי חיים שהיו אופייניים לאזור הרי הפירנאים בתקופה הפרהיסטורית. רובם נעשו באמצעות צבע שחור שיוצר מפחם או ממנגן דו-חמצני, וציורים מעטים נמצאו גם בצבע אדום המורכב מהמטיט, אשר עורבבו עם מים או עם שומן בעלי חיים ונמרחו על הקירות באמצעות האצבעות או מכחולים העשויים מצמחים או שערות בעלי חיים .
רוב ציורי בעלי החיים נמצאו באולם המרכזי המכונה "הסלון השחור", אך בקירות אחרים במערה נמצאו גם סימנים כגון קווים ונקודות. גילם של הציורים תוארך באמצעות פחמן 14 לכ-13,000 שנים לפני זמננו.
בעלי החיים העיקריים המופיעים בציורים הם ביזון - 54 פעמים, סוס בר - 29 פעמים, יעל - 15 פעמים וכן התגלו ציורי אייל אציל ודג.
האמנות הפלאוליתית ככלל, וגם זו שנמצאה במערה אינה כוללת תיאור נופי. אין בה ייצוג של צמחים, השמש, הרים וכדומה. בעלי החיים המצוירים נראים כצפים על קירות המערה, ולא כחלק מסביבתם הטבעית. כל בעלי החיים הם אוכלי עשב. לא נמצאו ייצוגים של בעלי חיים טורפים כגון זאבים או דובים שחיו גם הם באזור באותה תקופה.
ממצאים ארכאולוגיים מן הסביבה העלו עדויות למחנות ציד עונתיים של בני אדם מן התקופה הפלאוליתית העליונה. בעונת החורף הם נהגו לחזור לעמקים החמים יותר. כלכלתם התבססה על עיבוד עורות, עץ, והכנת כלים מאבן ומעצמות איילים. אחת ההשערות הן שהציורים שימשו כסימנים מוסכמים לצורכי מידע או טקסי תפילה להצלחה, מכיוון שעל חלק מבעלי החיים מצוירים סימנים דמויי חץ.
כיום

המערה פתוחה לביקורים מוסדרים בלבד תחת כללים נוקשים על מנת להבטיח את שימור הציורים.
קיימת הקפדה על שמירת טמפרטורה ולחות קבועים בתוך המערה. מספר הביקורים היומי מצומצם, בקבוצות קטנות ובהזמנה מראש.
במערה לא הותקנה תאורה מלאכותית ונשמר בה חושך קבוע. הסיורים נעשים תוך שימוש בתאורת יד באולמות המרכזיים שלה. המערה נשמרת במצבה הטבעי ככל האפשר ולכן מסלולי ההליכה אינם מוסדרים, רטובים וחלקלקים.
חלקים אחרים של המערה אינם נגישים לציבור.
ראו גם

ציורי מערות
מערת לאסקו
מערת אלטאמירה
מערת שובה
FIFA (סדרת משחקים)

| --- | --- |

 כללי
 תאריך הוצאה:  יוצא בכל שנה משנת 1993 ועד היום
 סוגה:  ספורט
 פיתוח:  EA Sports
 הוצאה לאור:  FIFA
 הפצה:  EA Sports
 סדרה:  ראשון: FIFA International Soccer אחרון: EA FC 25
 דרישות תוכנה
 מצבי משחק:  שחקן יחיד מרובה משתתפים
 דירוג:  7+ בכל הארצות
 פלטפורמות:  iOS אנדרואיד Nintendo Switch Microsoft Windows פלייסטיישן 3 פלייסטיישן 4 פלייסטיישן 5 Xbox 360 Xbox one Xbox Series X/S נינטנדו סוויץ טלפון אישי
 מדיה:  דיסקים, ודיגיטלי
 המשחק הקודם:  EA FC 24
 המשחק הבא:  EA FC 26
 דרישות מערכת
 בקרים:  מקלדת מחשב, עכבר וג'ויסטיק
 https://www.ea.com/games/fifa/
סדרת משחקי FIFA (בצרפתית: Fédération Internationale De Football Association) היא סדרה של משחקי וידאו מתוצרת EA Sports, העוסקים באימון ושליטה בקבוצת כדורגל. המשחק הראשון בסדרה זו יוצר בשנת 1993. בשנת 2023 הפסיקה EA Sports את התקשרות העסקית עם פיפ"א, ובעקבות זאת מותג המשחק מחדש כ-EA Sports FC. המשחק הראשון שיצא תחת המותג החדש הוא EA Sports FC 24.
המשחק "פיפא" הוא מקום שלישי בטבלה המשחק הנמכר ביותר (אחרי מיינקראפט ופורטנייט) (נכון ל-1 בינואר 2023)". המשחק המוכר ביותר של הסדרה עוסק בניהול המשחק בזמן אמת. במשחק זה ניתן להתמודד כקבוצה באחת הליגות הבכירות של אירופה או כנבחרת כנגד קבוצה או נבחרת יריבה. כמו כן, ניתן לנהל טורניר כדורגל במתכונת של ליגה או גביע. בנוסף, ישנה אפשרות לשחק במשחק נגד שחקנים אחרים דרך רשת המחשבים או דרך האינטרנט. מדי שנה יוצאת גרסה מיוחדת למשחק FIFA, עבור אליפות אירופה בכדורגל וגביע העולם בכדורגל. בגרסה זו ניתן להתמודד רק במסגרת נבחרת, במתכונת של הטורניר הבינלאומי. גרסה חדשה של המשחק מופצת מדי שנה בספטמבר והגרסה העדכנית ביותר של המשחק היא FIFA 25. משחק זה מופץ בגרסאות למחשב אישי (PC) ולקונסולות משחקים מתוצרת נינטנדו, סוני (פלייסטיישן) מיקרוסופט (Xbox) ולאחרונה EA מייצרת פיפא גם לטלפונים הניידים.
בנוסף למשחק זה הוציאה EA Sports מספר משחקים נוספים, מוכרים פחות, ביניהם FIFA Manager (בעבר Total Club Manager), העוסק בניהול הטכני והמקצועי של הקבוצה ולא במשחק בזמן אמת, ו-FIFA Street, המתאים לקונסולות בלבד, ובו מטרת השחקן לבצע טריקים ומבצעים אישיים עם שחקניו, ולא מהלכים טקטיים.
היסטוריה

פרק זה טעון עדכון. אנא תרמו לוויקיפדיה . ייתכן שתמצאו פירוט בדף השיחה.
נקודות המפתח של מסעות הפרסום המוקדמים של EA היו סוג התצוגה (כאשר במשחקים אחרים התצוגה הייתה לרב ממעוף הציפור), גרפיקה מפורטת והנפשות, והאישור של פיפ"א (אם כי במשחק הראשון שמות השחקנים לא תאמו את המציאות). המשחק יצא לראשונה בחג המולד 1993, בשם – "פיפ"א: כדורגל בינלאומי" – והופץ לפלטפורמות הפופולריות ביותר באותו הזמן.
בעוד FIFA 95 לא הוסיפה הרבה להתפתחות המשחק, מלבד היכולת לשחק עם מועדוני כדורגל אמיתיים, FIFA 96 פרץ גבולות. בפעם הראשונה שולבו במשחק שמות של שחקנים אמיתיים, לפי FIFPro. בגרסאות למחשב האישי, ל-32X ול-Sega Saturn נעשה שימוש במנוע "Virtual Stadium" של EA, תוך העברת דמויות של שחקנים לאצטדיון של שלושה ממדים – בזמן אמת. ב-FIFA 97 היו מודלים לא מגובשים ובסיסיים של שחקני כדורגל, אבל השיא החדש הגיע עם "פיפ"א 98: הדרך לגביע העולם". בגרסה זו השתפרה הגרפיקה, ונוספה אפשרות לשחק בגביע העולם עם שלבים בדרך לגביע (משחק שכלל את כל הסגלים הלאומיים) ואפשרויות משחק רבות יותר.
חודשים ספורים מאוחר יותר, שופרה במשחק התמיכה ב-Direct3D, לכל קבוצה ניתנה תלבושת ייחודית, ונשבר רצף של משחקי וידאו גרועים, שהתבססו על תחרויות ספורט – רצף שהחל ב-World Cup Carnival ("קרנבל גביע העולם") מבית US Gold ב-1986 ונמשך עד ל-"Euro 96" מבית Gremlin Interactive.
כשהורחב שוק קונסולות המשחקים, Fifa אתגרה משחקי כדורגל אחרים כגון Pro Evolution Soccer.
פיפ"א היא סדרת משחקי הווידאו היחידה שפורסמה על אותה קונסולת המשחקים (במקרה זה פלייסטיישן של סוני) במשך עשר שנים רצופות (מאז FIFA 96 שפורסם ב-1995, ועד 2005 FIFA שפורסם בשנת 2004). סדרת Madden NFL של EA הופיעו על פלייסטיישן תשע שנים רצופות.
משחקי הסדרה

עטיפות סדרת המשחקים "פיפ"א" מאז שנת 2003 עד 2010. מימין לקו מופיעות העטיפות משנת 97 ו-98.
משחקי הסדרה > FIFA International Soccer

סלוגן: "FIFA International Soccer has it all... experience sheer brilliance".
הופץ ל: סגה מגה דרייב, Master System,Mega-CD, Sega Game Gear, SNES, גיים בוי, 3DO, Amiga, DOS.
כותרות אחרות: נודע בתחילה כ-"EA Soccer" ולפעמים מכונה גם "FIFA 94".
הופץ ב: שבועות שלפני חג המולד, 1993.
משחקי הסדרה > FIFA Soccer 95

סלוגן: "The best console football can get" (הכי טוב שכדורגל לקונסולות יכול להיות).
הופץ ל: DOS וסגה מגה דרייב.
משחקי הסדרה > FIFA Soccer 96

סלוגן: "Next Generation Soccer" (הדור הבא של הכדורגל).
הופץ ל: Sega 32X, SNES, ווינדוס, סגה מגה דרייב, Sega Game Gear ו-Sega Saturn, פלייסטיישן וגיים בוי.
זהו המשחק הראשון של FIFA שמציע גרפיקת תלת-ממד בזמן אמת על גרסאות ה-Sega Saturn, פלייסטיישן, וה-PC, באמצעות טכנולוגיה המכונה "Virtual Stadium" (אצטדיון וירטואלי). כמו כן הוא הראשון בסדרה שמציג שחקנים בשמותיהם האמיתיים ועמדותיהם, עם דירוג. ב-SNES וב-Mega Drive נעשה שימוש בגרסה מעודכנת של FIFA 95, עם קבוצות חדשות וגרפיקה חדשה.
משחקי הסדרה > FIFA 97

סלוגן: "Emotion Captured" (ריגוש שבוי).
הופץ ל: סגה מגה דרייב, SNES, ווינדוס, Sega Saturn (קונסולת משחקי וידאו), פלייסטיישן וגיים בוי.
המשחק מציג מספר גבוה בהרבה של ליגות שניתן לשחק בהן: הליגה האנגלית, ספרד, צרפת, איטליה, הולנד, גרמניה, ואפילו את תכונות הליגה המלזית. עם זאת, המשחק ב-PC ובקונסולות ה-32-bit, משאיר הרבה מאוד חסר והוא מאוד איטי וכבד. בגרסה הזו ניתנה פרשנות – על ידי ג'ון מוסטון בשיתוף עם אנדי גריי – לאורך המשחקים.
משחקי הסדרה > FIFA 98: Road to World Cup

סלוגן: "Your only goal – qualify". (מטרתך היחידה – העפלה)
שיר הנושא: "Song 2" של בלר.
הופץ ל: Sega Saturn (קונסולת משחקי וידאו), ווינדוס, פלייסטיישן, נינטנדו 64 וגיים בוי. "פיפ"א 98: הדרך לגביע העולם" זכה לפופולריות גדולה ולהד תקשורתי גדול יותר מהמשחקים שקדמו לו ושמר על מידה גדולה של פופולריות גם אחרי שיצאו משחקים חדשים יותר בסדרה.
משחקי הסדרה > FIFA 99

סלוגן: "All The Clubs, Leagues and Cups" (כל המועדונים, הליגות, והגביעים).
שיר הנושא: רמיקס של "The Rockafeller Skank" של פאטבוי סלים.
הופץ ל: ווינדוס, פלייסטיישן, נינטנדו 64 וגיים בוי.
לאחר צאת המשחק הוצע למכירה דיסק טלאי תוכנה בשם "לאומית 99" (באותה תקופה, הליגה הראשונה בישראל, הקרויה כיום "ליגת העל", נקראה "הליגה הלאומית"), שהפך את שפת תפריטי וממשק המשחק לעברית, ללא שדרן, וכלל את כל קבוצות ליגת העל ושמות השחקנים כפי שהם היו נכונים בעת הכנת הטלאי. כמו כן כלל הטלאי כמה שירים בעברית ושירים בינלאומיים נוספים, כמו השיר Bailando של הזמרת Maria Garcia.
בגרסת המשחק המקורית, ללא הטלאי, נכללו הקבוצות הישראליות מכבי חיפה ובית"ר ירושלים. זו הייתה הפעם הראשונה שבה קבוצות ישראליות נכללות במשחק בסדרת פיפא.
משחקי הסדרה > FIFA 2000

כותרות אחרות: "FIFA 2000 – Major League Soccer", כך בארצות הברית ו-"FIFA 2000 – Europe League Soccer", כך ביפן.
שיר הנושא: ""It's Only Us" של רובי ויליאמס.
הופץ ל: ווינדוס, פלייסטיישן וגיים בוי קולור.
המשחק הראשון בסדרה שכלל את הליגה הישראלית ואת נבחרת ישראל. כמו כן הוא תורגם רשמית לעברית ודובב לעברית, במקום השדרנים האנגליים נשמעו השדרן רמי וייץ והפרשנים שגיא כהן ומודי בר-און.
על עטיפת המשחק בישראל הופיעה שחקן הפועל חיפה ג'ובאני רוסו.
משחקי הסדרה > FIFA 2001

שיר הנושא: "Bodyrock" של מובי.
הופץ ל: Xbox, ווינדוס, פלייסטיישן, פלייסטיישן 2 וגיים בוי אדונס.
בגרסה הזו נוסף לסדרה "מנוע גרפי" חדש, שאפשר לכל קבוצה לקבל מדים משלה, ולחלק מהשחקנים – פנים ייחודיים להם בלבד. הגרסה החדשה הכילה, בפעם הראשונה, את סמלי הקבוצות, וכללה גם ליגות חשובות פחות כמו הבונדסליגה האוסטרית, ליגת הכדורגל הבכירה באוסטריה כניתנות למשחק. בגרסה הזו ניכנסו למשחק ה"טאקלים", ועברות מתוכננות מראש אחרות. הטעיות למיניהן קיבלו ביקורות צוננות משום שנראו מאוד לא אמיתיות. בנוסף, בגרסה זו הוסף מד העצמה (בעת הבעיטה).
גרסה גם תורגמה ודובבה לעברית. לראשונה זומן שחקן ישראלי, שמעון גרשון, לאולפני EA SPORTS, שמעון גרשון הוזמן כדי לדגום את צורת המשחק שלו ותרגילו וכמו כן את פרצופו וכתוצאה מכך במשחק מופיע פרצופו הריאליסטי של שמעון גרשון שחקן הפועל תל אביב. על העטיפה הופיע שמעון גרשון, השדרנים במשחק כמו כן במשחק הקודם הוחלפו השדרנים המקוריים בשדרנים ישראלים רמי וויץ ושגיא כהן בחלק מהמשחקים נוסף השדר הישראלי יורם ארבל (בגרסה מיוחדת שיצאה ב-2005).
משחקי הסדרה > FIFA 2002

שיר הנושא: רמיקס של "19-2000" של גורילז.
הופץ ל: Xbox, ווינדוס, פלייסטיישן, פלייסטיישן 2, נינטנדו גיימקיוב וגיים בוי אדונס.
בגרסה הזו הוחדרו למשחק מדי עצמה גם למסירות בין השחקנים, ואפשרות ההטעיות והשליטה בכדור צומצמה, כדי להוסיף אתגר למשחק. מדי העצמה ניתנו לשינוי, להתאמה אישית, לפי הגדרותיו של המשחק. המשחק החדש הכיל סמלים נוספים, למועדוני כדורגל חשובים באירופה ממש כמו למועדוני כדורגל הולנדיים פחות חשובים כמו פ.ס.וו. איינדהובן ואייאקס אמסטרדם אף על פי שעוד הוכנסה למשחק ליגת העל ההולנדית.
גרסה זו תורגמה ודובבה לעברית השדרנים המקוריים הוחלפו בשדרנים הישראלים יורם ארבל ואבי מלר. בגרסה זו הופיעה ליגת העל בשלמותה אשר כללה סמלים ותלבושות מקוריים. על עטיפת המשחק הופיע שחקן נבחרת ישראל חיים רביבו במדי נבחרת ישראל.
משחקי הסדרה > FIFA Football 2003

סלוגן: "Be The Twelfth Man" (היה האיש השנים עשר).
עטיפה: רוברטו קרלוס, ראיין גיגס ואדגר דווידס בעטיפה הראשית, ולנדון דונובן בעטיפות מארצות הברית.
שיר הנושא: רמיקס של "To Get Down" של טימו מאס (Timo Maas).
הופץ ל: Xbox, ווינדוס, פלייסטיישן, פלייסטיישן 2, נינטנדו גיימקיוב, גיים בוי אדונס וטלפון סלולרי.
הופץ ב: אוקטובר 2003.
החל משנה זו הופסק תרגום המשחק לעברית ולדיבובה לעברית, אך 9 מתוך קבוצות ליגת העל הישראלית הופיעו במשחק זה בשלמותן.
משחקי הסדרה > FIFA Football 2004

סלוגן: "Create brilliance" (צור זוהר).
עטיפה: אלסנדרו דל פיירו, תיירי הנרי ורונאלדיניו בעטיפה הראשית וסאול קי יון בעטיפות מקוריאה הדרומית.
שיר הנושא: "Red Morning Light" של קינגס אוף ליאון.
הופץ ל: Xbox, ווינדוס, פלייסטיישן, פלייסטיישן 2, נינטנדו גיימקיוב, גיים בוי אדונס, Nokia N-Gage, וטלפון סלולרי.
הופץ ב: אוקטובר 2004.
משחקי הסדרה > FIFA Football 2005

סלוגן: "A great player needs a great first touch" (שחקן מצוין זקוק למגע ראשון מצוין).
עטיפה: פרננדו מוריינטס, אנדריי שבצ'נקו ופטריק ויירה בעטיפה הראשית או אסוולדו סאנצ'ס בעטיפות מארצות הברית וממקסיקו.
הופץ ל: Xbox, ווינדוס, פלייסטיישן, פלייסטיישן 2, נינטנדו גיימקיוב, גיים בוי אדונס, Gizmondo, ו־PlayStation Portable (רק בארצות הברית).
הופץ ב: 14 באוקטובר 2004 באירופה וב-12 באוקטובר בארצות הברית.
משחקי הסדרה > FIFA 06

סלוגן: "You Play, They Obey" (אתה משחק, הם מצייתים).
עטיפה: ווין רוני ממנצ'סטר יונייטד ורונאלדיניו מברצלונה (עטיפה ראשית) פרדי אדו מדי.סי. יונייטד ועומר בראבו ממקסיקו (בעטיפות מארצות הברית ומקסיקו). לוקאס פודולסקי בעטיפות מגרמניה. פארק צ'ו יאנג התנוסס על העטיפות מקוריאה הדרומית.
שיר הנושא: "Helicopter" של בלוק פארטי.
הופץ ל: Xbox, ווינדוס, פלייסטיישן 2, נינטנדו גיימקיוב, גיים בוי אדונס, נינטנדו DS, טלפון סלולרי.
הופץ ב: 4 באוקטובר 2005 בארצות הברית.
משחקי הסדרה > FIFA 07

סלוגן: "This Is the Season" (זוהי העונה).
עטיפה: רונאלדיניו (עטיפה ראשית) ווין רוני (בעטיפות שהופצו בממלכה המאוחדת). לנדון דונובן ופרנסיסקו פונסקה (ארצות הברית, מקסיקו). לוקאס פודולסקי (בעטיפות מגרמניה). קאקה (בעטיפות מאיטליה). ז'וניניו (בעטיפות מצרפת). דויד וייה (בעטיפות מספרד).
שיר הנושא: רמיקס של "Can't Get Enough" של The Infadels.
הופץ ל: Xbox, ווינדוס, פלייסטיישן 2, נינטנדו גיימקיוב, גיים בוי אדונס, Nintendo DS, Wii, PlayStation Portable.
הופץ ב: 29 בספטמבר 2006 באירופה וב-2 באוקטובר בצפון אמריקה.
משחקי הסדרה > FIFA 08

סלוגן: "Can you FIFA 08?" (אתה יכול ל-FIFA 08?)
עטיפה: ווין רוני ממנצ'סטר יונייטד ורונאלדיניו ששיחק באותה התקופה בברצלונה (בעטיפות שהופצו בממלכה המאוחדת ובאוסטרליה). סרחיו ראמוס מריאל מדריד (בעטיפות מספרד). פרנק ריברי מבאיירן מינכן (בעטיפות מצרפת ובלגיה). מירוסלב קלוזה, גם הוא מבאיירן מינכן (בעטיפות מגרמניה). אבי סמולארק ששיחק באותה התקופה בראסינג סנטאנדר (בעטיפות מפולין).
שיר הנושא: "Sketches" של לה רוקה.
הופץ ל: Xbox 360, פלייסטיישן 3, ווינדוס, פלייסטיישן 2, Nintendo DS, Wii, PlayStation Portable.
הופץ ב: 28 בספטמבר 2007 באירופה וב-9 באוקטובר בצפון אמריקה.
משחקי הסדרה > FIFA 09

סלוגן: "?Are you ready for FIFA 09" (אתם מוכנים ל-FIFA 09?)
עטיפה: רונאלדיניו ממילאן וווין רוני ממנצ'סטר יונייטד (בעטיפות שהופצו בממלכה המאוחדת ובאוסטרליה). קווין קוראני משאלקה 04 (בעטיפות מגרמניה). על העטיפות בהונגריה מתנוסס שחקן בן הארץ המשחק בפ.ס.וו. איינדהובן. דניאלה דה רוסי מרומא (בעטיפות מאיטליה). ריצ'רד דאן ממנצ'סטר סיטי (בעטיפות מאירלנד). פרנק ריברי מבאיירן מינכן וכרים בנזמה מאולימפיק ליון (בעטיפות מצרפת). ריקארדו קווארסמה מאינטר מילאן (בעטיפות מפורטוגל). גונסאלו היגוואין זכה לככב על העטיפות מספרד.
שיר הנושא: "Let U Know" של פלסטילינה מוש.
הופץ ל: Xbox 360, פלייסטיישן 3, ווינדוס, פלייסטיישן 2, נינטנדו DS, Wii, PlayStation Portable.
הופץ ב: 3 באוקטובר 2008 באירופה וב-14 באוקטובר בצפון אמריקה.